અમદાવાદ: શહેરના મધ્યમાંથી વહેતી સાબરમતી નદીમાં આજે વહેલી સવારે હજારો માછલીઓનાં એકાએક મોત થતાં સમગ્ર વિસ્તારમાં ચકચાર મચી ગઇ છે. એલિસબ્રિજના છેડે આવેલા ગુજરી બજાર પાસે બનેલી આ ઘટનામાં સ્થાનિકોએ મૃત માછલીઓને લેવા માટે રીતસરની લુંટફાટ મચાવી હતી. ઔદ્યોગિક એકમનું એસિડવાળું પાણી નદીમાં છોડાતાં માછલીઓનાં મોત થયાં હોવાની અમદાવાદ મ્યુનિસિપલ કોર્પોરેશનના સત્તાધીશોએ સંભાવના વ્યકત કરી છે. જોકે તંત્ર શહેરમાં ખળભળાટ મચાવી દેવાની આ ઘટનાથી અંધારામાં છે.